میللی مودافعه ناظیری حولوصی آکار اوردو قوموتانلاری ایله بیرلیکده قوزیی قیبریس تورک جمهوریتینه سفر ائدیب.
آکار باش قرارگاه رئیسی ژنرال یاشار گولر، قورو قوشون‌لاری قوموتانی ژنرال اومیت دوندار، دنیز قوه لری قوموتانی آدمیرال آدنان اؤزبال و هاوا قوه‌لری قوموتانی ژنرال حسن کوچوک آکیوز ایله آنتالیانین کاش قصبه‌سیندکی گؤروش‌لرینی تاماملادیقدان سونرا لفکوشایا گئدیب.
ناظیر آکار و قوموتانلار قوزیی قیبریس تورک جمهوریتینده کئچیریلن "شهید یوزباشی جنگیز توپئل آکدنیز فیرتیناسی-2020" مانورونون"سئچیلمیش موشاهیدچی گونو" فعالیت‌لرینی ایزله‌یه‌جک.
مانور قیبریس تورک باریش قوه‌لری قوموتانلیغی ایله قوزیی قیبریس تورک جمهوریتی تهلوکه‌سیزلیک قوه‌لری قوموتانلیغی آراسیندا قارشی‌لیق تلیم، امکداش‌لیق و قارشی‌لیق‌لی علاقه‌نی اینکیشاف ائتدیرمک اوچون بیرگه و تاکتیکی اولا‌راق حیاتا کئچیریلیر.
